Dėkoju Santaros klinikų 3-iojo širdies chirurgijos skyriaus kardiochirurgui ARŪNUI VALAIKAI ir visam personalui už suteiktą man galimybę dar palenktyniauti su laiku, nes mūsų gyvenimai yra labai panašūs į juodmargį arkliuką (diena ir naktis). Prasideda mums gimus ir tęsiasi kol kertame savąją finišo liniją. Bėgam ir bėgam, bet laiko taip nei vienas aplenkti ir negalime. Tai toks tas mūsų gyvenimas, "amžiname laike".

Prieš daugelį metų, mamytė mana,

Gal buvo naktelė, gal buvo diena.

Tu man dovanojai gražuolį mažiuką

Gyvenimą mano - juodmargį arkliuką (diena ir naktis).

                Tada ir pradėjome lenktynes su laku,

                 Prie linijos starto drąsiai stojom abu.

                 Žingsneliai mažyčiai : bėgti buvo sunku,

                 Bet sustot negalėjom, mums tai buvo tabu.

Pamiškėm ir palaukėm tada bėgti reikėjo.

Šuoliuoti per pievas, per rytmečio rasą,

O juodmargis arkliukas nerimo skubėjo,

Išbėgti į plačiąją vieškelio trasą.

                 Mes bėgom lengvai šia trasa - aš ir tu

                  Ir laiką aplenkti norėjom kartu.

                  Bet kylant į kalną, šiek tiek pavargai.

                  Viršūnėj pamatėm: jau ne viskas gerai.

Pradėjai šlubčioti nuo metų naštos.

Daugiau vis reikėjo vaistų ir mankštos.

Gyvenime mano, juodmargi arkliuk,

Nors sąnarius skauda, iš trąsos nesuk.

                    Nuo kalno jau bėgam šluba ristele.

                    Ten finišas matos su juoda juostele.

                     Gyvenime mano, juodmargi arkliuk,

                     Nuo kalno nubėgęs, pakalnėj užrūk.

Tai Jūs daktare, ARŪNAI VALAIKA, savo atsidavimu pasirinktai profesijai, žiniomis, meile žmogui ir auksinėmis savo rankomis, darančiomis stebuklus, suteikiate man galimybę dar kurį laiką užtrūkti gyvenimo pakalnėje. Dar kartą nuoširdžiausias Jums AČIŪ ir didžiausios sėkmės toliau darant tokius stebuklus.

Su pagarba,

Pacientas

Klemas Gelumbauskas

2021.04.12